აჭარის უმაღლესი საბჭოს ღია მმართველობის 2022-2024 წლების სამოქმედო გეგმა

**სარჩევი**

[საკანონმდებლო საქმიანობაში საზოგადოების მონაწილეობის გაზრდა 2](#_Toc109229228)

[1. ონლაინ მექანიზმებით საზოგადოების მონაწილეობის გაძლიერება 2](#_Toc109229229)

[2. ახალგაზრდების მონაწილეობის გაძლიერება უმაღლესი საბჭოს საქმიანობაში 4](#_Toc109229230)

[3. სამოქალაქო ჩართულობის სტრატეგიის განსაზღვრა 8](#_Toc109229231)

[საზედამხედველო საქმიანობაში საზოგადოების მონაწილეობის გაზრდა 10](#_Toc109229232)

[4. თემატური მოკვლევის ინსტიტუციონალიზაცია და პრაქტიკის დანერგვა 10](#_Toc109229233)

[5. საზედამხედველო საქმიანობაში საზოგადოების მონაწილეობის გაზრდა ონლაინ მექანიზმების გამოყენებით 13](#_Toc109229234)

[ცნობიერების ამაღლება და გამჭვირვალობა 17](#_Toc109229235)

[6. ღია მმართველობის რეგიონული საკანონმდებლო ორგანოების საერთაშორისო ქსელი 17](#_Toc109229236)

[7. უმაღლესი საბჭოს საქმიანობის გამჭვირვალობის გაზრდა 20](#_Toc109229237)

[8. საინფორმაციო კამპანია საზოგადოების მონაწილეობის მექანიზმების შესახებ 23](#_Toc109229238)

# საკანონმდებლო საქმიანობაში საზოგადოების მონაწილეობის გაზრდა

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ონლაინ მექანიზმებით საზოგადოების მონაწილეობის გაძლიერება | | | | | | | | | |
| **ინიციატორი** | სსიპ ქალაქ ბათუმი N16 საჯარო სკოლა, მე-10 კლასის მოსწავლე ქეთევან მალაზონია;  ქ. ბათუმის N4 საჯარო სკოლა, ლანა მუკუტაძე;  აჭარის უმაღლესი საბჭოს მასმედიასა და საზოგადოებასთან ურთიერთობის დეპარტამენტი. | | | | | | | |
| **ღია მმართველობის საბჭოს წევრი** | **ვლადიმერ მგალობლიშვილი** | | | | | | | |
| **პოტენციური პარტნიორი ორგანიზაცია** | გაეროს განვითარების პროგრამა (UNDP)  დემოკრატიის ინსტიტუტი | | | | | | | |
| **არსებული მდგომარეობა და პრობლემის აღწერა** | საზოგადოება კანონმდებლობის შექმნის პროცესში ნაკლებად არის ჩართული. შესაბამისი ბერკეტი რომელიც, კანონპროექტის შექმნის პროცესში საზოგადოების ჩართულობას შეუწყობს ხელს ამჟამად უმაღლეს საბჭოში არ არსებობს. მოსახერხებელი და ყველასთვის ხელმისაწვდომი ონლაინ მექანიზმები ამ ეტაპისთვის არ მოქმედებს, რაც გაზრდიდა მოქალაქეთა დაინტერესებას და აქტიურობას.  რეგლამენტი ითვალისწინებს ინიცირებული სამართლებრივი აქტების საჯარო განხილვებს მოსახლეობასთან, ვებგვერდზე - chaerte.sca.ge კომენტარების გაკეთების ფუნქციონალის საშუალებით. საჯაროა ბიუროს, კომიტეტების და პლენარული სხდომებიც. თუმცა მოქალაქეთა ჩართულობის მაჩვენებელი კანონპროექტების განხილვებში ძალიან დაბალია.  რეგლამენტი ასევე ითვალისწინებს საკანონმდებლო წინადადების უმაღლესი საბჭოსათვის მატერიალურად ან ელექტრონულად (ელ. ფოსტაზე გაგზავნის სახით) წარდგენას, თუმცა საბჭოს ვებ პლატფორმებზე არ არის ელექტრონული საკანონმდებლო წინადადების სპეციალური მოდული (მაგ. როგორიცაა ელ. პეტიცია). | | | | | | | |
| **პრობლემის გადაწყვეტის გზა** | ონლაინ მექანიზმების მეშვეობით საბჭოს მიერ კანონმდებლობის მიღების პროცესში საზოგადოების მონაწილეობის მეტი შესაძლებლობის შექმნა, საკანონმდებლო პროექტებზე ონლაინ ხმის მიცემის დანერგვა და ელექტრონული საკანონმდებლო წინადადების მოდულის შემუშავება. | | | | | | | |
| **მთავარი მიზანი** | საკანონმდებლო საქმიანობაში საზოგადოების მონაწილეობის გაზრდა და ელექტრონული მექანიზმების განვითარება. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
|  | |  | | X | | X | |
| ***მდგრადი განვითარების მიზანი*** | **მე-16 მიზანი** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  აჭარის უმაღლესი საბჭოს ვებ-გვერდზე: [www.chaerte.sca.ge](http://www.chaerte.sca.ge) ჩაშენდეს სპეციალური ველი, სადაც ნებისმიერ მოქალაქეს ექნება საშუალება მისცეს ხმა და დაუჭიროს მხარი მისთვის საინტერესო კანონპროექტებს. | 09.2022 | 05.2023 | | ვებგვერდზე დამატებულია ველი.  2023 წლის 1 ივნისიდან განთავსებულ ყველა კანონპროექტზე შესაძლებელია ხმის მიცემა. | |  | |  |
| **ეტაპი 2**  კანონპროექტებზე ონლაინ საჯარო განხილვების ორგანიზება/დაგეგმვა. | 05.2023 | 09.2024 | | წელიწადში, სულ მცირე, 2 კანონპროექტზე ჩატარებულია ონლაინ საჯარო განხილვა. | |  | |  |
| **ეტაპი 3**  მარეგულირებელი წესის შემუშავება და ელექტრონული საკანონმდებლო წინადადების მოდულის შექმნა. | 09.2022 | 12.2023 | | მიღებულია წესი.  Chaerte.sca-ge-ზე არსებობს შესაბამისი ფუნქციონალი „წარადგინე საკანონმდებლო წინადადება ONLINE“.  მომზადებულია საინფორმაციო მასალა და გავრცელებულია ინფორმაცია სოციალურ მედიაში. | |  | |  |
| **ეტაპი 4**  უმაღლესი საბჭოს ვებგვერდების მობილურისთვის მორგებული ვერსიის შექმნა. | 01.2024 | 09.2024 | | შექმნილია მობილური აპლიკაცია ან ვებგვერდების მობილურისთვის ადაპტირებული ვერსია. | |  | |  |
| **რისკები და შემცირების გზები** | **რისკი 1:** მოდულების დამზადება საჭიროებს დიდ ფინანსურ რესურსს.  **შემცირების გზა:** გარე რესურსების (დონორთა და სხვა პარტნიორთა) მოძიება; 2024 წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია.  **რისკი 2:** მოქალაქეთა დაბალი ინტერესი.  **შემცირების გზა:** კამპანიის წარმოება და საინფორმაციო მასალის გავრცელება. | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ახალგაზრდების მონაწილეობის გაძლიერება უმაღლესი საბჭოს საქმიანობაში | | | | | | | | | |
| **ინიციატორი** | სსიპ ქალაქ ბათუმი N16 საჯარო სკოლა, მე-10 კლასის მოსწავლე ანა მოგელაძე;  აჭარის უმაღლესი საბჭოს საერთაშორისო ურთიერთობებისა და სტრატეგიული განვითარების დეპარტამენტის პრაქტიკანტი, სალომე მიქაძე;  აჭარის უმაღლესი საბჭოს საერთაშორისო ურთიერთობებისა და სტრატეგიული განვითარების დეპარტამენტი;  აჭარის უმაღლესი საბჭოს მასმედიასა და საზოგადოებასთან ურთიერთობის დეპარტამენტი;  მწვანე სექტორი. | | | | | | | |
| **საბჭოს წევრი** | **დავით ბაციკაძე** | | | | | | | |
| **პოტენციური პარტნიორი ორგანიზაციები** | მწვანე სექტორი  ახალგაზრდული ორგანიზაცია ცვლილებები თანაბარი უფლებებისთვის  დემოკრატიის ინსტიტუტი | | | | | | | |
| **არსებული მდგომარეობა და პრობლემის აღწერა** | ახალგაზრდების ჩართულობა და დაინტერესება უმაღლესი საბჭოს საქმიანობით მწირია.  იშვიათია ახალგაზრდული კონკურსები, რომლებიც გაზრდიდა მათ ჩართულობას და ინფორმირების დონეს და მოიზიდავდა გარე ცოდნას.  უმაღლესი საბჭოს პრაქტიკაში იშვიათია სკოლის მოსწავლეებისთვის ცალკეული აქტივობების შეთავაზება. ექსკურსიების დანერგვამ გამოაჩინა, რომ ინტერესი საკმაოდ დიდია და ასეთი აქტივობები საჭიროა.  აჭარის ავტონომიური რესპუბლიკის უმაღლესი საბჭოს 2021-2024 წლების სტრატეგია მოიცავს ინკლუზიური გარე საკომუნიკაციო სისტემის ჩამოყალიბებას, რომელიც გულისხმობს საზოგადოების მონაწილეობის ინტერაქციული მექანიზმების შემუშავებას, დანერგვასა და უკუკავშირს.  უმაღლესი საბჭოს კვლევითი საქმიანობა კვლავ გამოწვევაა და ვერ ხერხდება გარე თუ შიდა რესურსით კვლევების ჩატარება.  საქართველოში ზოგადსაგანმანათლებლო სკოლებში ისწავლება საგანი - სამოქალაქო განათლება, რომლის სწავლების მიზანიც არის, მოსწავლეს სამოქალაქო ცნობიერების ჩამოსაყალიბებლად მიაწოდოს სათანადო ცოდნა და განუვითაროს შესაბამისი კომპეტენციები, რათა მან დემოკრატიულ პროცესებში ფართო მონაწილეობა მიიღოს. ზოგადად საქართველოში, კერძოდ კი, აჭარის ავტონომიურ რესპუბლიკაში არსებული უმაღლესი სასწავლებლები მეტ-ნაკლები წარმატებით ცდილობენ თეორიულ სწავლებასთან ერთად ცოდნის პრაქტიკაში რეალიზების მიმართულებით სხვადასხვა გზისა და მეთოდის გამოყენებას, თუმცა ვფიქრობთ, ამ მიმართულებით ჯერ კიდევ არ არის ბოლომდე სათანადოდ ათვისებული რეგიონში არსებული ყველა რესურსი. კონკრეტულად კი, აჭარის ავტონომიური რესპუბლიკის უმაღლეს საბჭოში მიმდინარე პროცესებში, განსაკუთრებით კი კანონშემოქმედებითი და საერთაშორისო ურთიერთობების მიმართულებით საქმიანობაში, მნიშვნელოვანი იქნება აჭარის ავტონომიურ რესპუბლიკაში არსებული უმაღლესი სასწავლებლების შესაბამისი სპეციალობის სტუდენტების ჩართულობა. | | | | | | | |
| **პრობლემის გადაწყვეტის გზა** | ახალგაზრდული იდეების კონკურსის ჩატარებით, ასევე ინტელექტუალური კონკურსების ორგანიზებით, სტუდენტებთან და სკოლის მოსწავლეებთან ღია მმართველობის თუ სხვა საკითხებზე თემატური შეხვედრებითა და ახალგაზრდული კომიტეტის ჩამოყალიბებით მათი მონაწილეობის გაზრდა და დაინტერესება საბჭოს საქმიანობით.  ასევე, სამოქალაქო განათლების პედაგოგებისა და უმაღლესი საბჭოს თანამშრომლების გადამზადება სამოქალაქო განათლების საგნის ფარგლებში მოსწავლეებთან კომუნიკაციის და ცნობიერების გაზრდისთვის. | | | | | | | |
| **მთავარი მიზანი** | ახალგაზრდების დაინტერესება და მოტივირება საბჭოს საქმიანობაში ჩართულობისთვის, საბჭოს ინსტიტუციური გაძლიერება და ცნობადობის გაზრდა თანამედროვე მიდგომებით. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
| X | |  | | X | |  | |
| ***მდგრადი განვითარების მიზანი*** | **მე-16 მიზანი** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  ახალგაზრდული ინტელექტუალური კონკურსის ორგანიზება კონსტიტუციის ან სხვა საკითხებზე. | 04.2023 | 04.2024 | | ორგანიზებულია, სულ მცირე, ერთი კონკურსი. | |  | |  |
| **ეტაპი 2**  ახალგაზრდული ყოველწლიური იდეების კონკურსის ორგანიზება საბჭოსთვის პრიორიტეტულ სხვადასხვა საკითხზე დარგობრივი კვლევის ჩასატარებლად. | 04.2023 | 09.2024 | | ორგანიზებულია, სულ მცირე, ორი კონკურსი. | |  | |  |
| **ეტაპი 3**  შეხვედრა სკოლებსა და უნივერსიტეტებში (პროფესიულ საგანმანათლებლო დაწესებულებებში). | 01.2023 | 04.2024 | | ჩატარდა საინფორმაციო შეხვედრა 5 სკოლასა და 2 უნივერსიტეტში.  (პროფ. საგან. დაწესებულებების ჩათვლით) | |  | |  |
| **ეტაპი 4**  ახალგაზრდული საკონსულტაციო კომიტეტის ჩამოყალიბება, მასში წევრების შერჩევის წესების განსაზღვრა და დაკომპლექტება. | 10.2022 | 10.2023 | | შემუშავებულია ახალგაზრდული საკონსულტაციო კომიტეტის კონცეფცია.  განსაზღვრულია კრიტერიუმები წევრების შესარჩევად.  დაკომპლექტებულია ახალგაზრდული საკონსულტაციო კომიტეტი.  ჩატარებულია კომიტეტის, სულ მცირე, ორი შეხვედრა. | |  | |  |
| **ეტაპი 4**  სამოქალაქო განათლების საგნის ფარგლებში აკადემიური მოდულის მომზადება უმაღლესი საბჭოს შესახებ და სამოქალაქო განათლების პედაგოგებისა თუ უმაღლესი საბჭოს თანამშრომლების გადამზადება, რათა მათ შეძლონ სასკოლო დებატების ორგანიზება საკანონმდებლო საქმიანობაზე. | 10.2022 | 10.2023 | | მომზადებულია მოდული.  გადამზადებულია დებატების მენტორები.  ჩატარებულია, სულ მცირე, 5 შეხვედრა სამოქალაქო განათლების მოსწავლეებთან. | |  | |  |
| **ეტაპი 5**  სასკოლო სადებატო ტურნირის ჩატარება საკანონმდებლო საქმიანობაზე. | 10.2023 | 09.2024 | | ჩატარებულია, სულ მცირე, ორი სადებატო ტურნირი. | |  | |  |
| **რისკები და შემცირების გზები** | **რისკი 1:** კონკურსების და დებატების ორგანიზება საჭიროებს ფინანსურ რესურსს.  **შემცირების გზა:** გარე რესურსების (დონორთა და სხვა პარტნიორთა) მოძიება; მომდევნო წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია.  **რისკი 2:** სკოლებისა და უმაღლეს საგანმანათლებლო დაწესებულებების მხრიდან დაბალი ინტერესი.  **შემცირების გზა:** სამიზნე აუდიტორიის წინასწარი საინფორმაციო უზრუნველყოფა. | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| სამოქალაქო ჩართულობის სტრატეგიის განსაზღვრა | | | | | | | | | |
| **ინიციატორი** | ბათუმის დემოკრატიული ჩართულობის ცენტრი | | | | | | | |
| **საბჭოს წევრი** | **დავით გაბაიძე** | | | | | | | |
| **პოტენციური პარტნიორი ორგანიზაცია** | ბათუმის დემოკრატიული ჩართულობის ცენტრი | | | | | | | |
| **არსებული მდგომარეობა და პრობლემის აღწერა** | მნიშვნელოვანია მოხდეს გრძელვადიანი სტრატეგიის შემუშავება აჭარის უმაღლესი საბჭოს საკანონმდებლო საქმიანობაში მოქალაქეთა ჩართულობის მექანიზმებისა და მათი ეფექტიანობის შესახებ. ჩატარდეს კვლევა, რომელიც იქნება მნიშვნელოვანი გზამკვლევი იმ მექანიზმების გაძლიერებისთვის, რაც უკვე არსებობს უმაღლეს საბჭოში და ასევე უმაღლეს საბჭოსა და მოქალაქეებს შორის კომუნიკაციის ხელშეწყობისთვის. გამოწვევად რჩება მაჟორიტარსა და შესაბამისი ოლქის ამომრჩეველს შორის კომუნიკაციის ნაკლებობა, შესაბამისად აღნიშნულმა კვლევამ უნდა მიმოიხილოს მაჟორიტარული სისტემის გამოცდილება და მასზე დაფუძნებით წარმოადგინოს 2024 წლის შემდგომი სრულად პროპორციული სისტემისთვის აჭარის მუნიციპალიტეტებში მოქალაქეებთან ეფექტიანი ურთიერთობის გზები. | | | | | | | |
| **პრობლემის გადაწყვეტის გზა** | სიღრმისეული კვლევის, გრძელვადიანი სტრატეგიისა და სამოქმედო გეგმის შემუშავება საზოგადოების მონაწილეობის საკითხებზე. | | | | | | | |
| **მთავარი მიზანი** | მოქალაქეთა ჩართულობის გაუმჯობესება, უმაღლესი საბჭოს მოქალაქეებთან თანამშრომლობის გაუმჯობესება. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
|  | | X | | X | |  | |
| ***მდგრადი განვითარების მიზანი*** | **მე-16 მიზანი** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  მოქალაქეებთან ურთიერთობისა და ჩართულობის გამოცდილების კვლევა. | 10.2022 | 12.2023 | | მომზადებულია კვლევის ანგარიში, რომელიც ასევე მოიცავს მაჟორიტარული ბიუროების გამოცდილების მიმოხილვას. | |  | |  |
| **ეტაპი 2**  საზოგადოებასთან ურთიერთობის სტრატეგიისა და სამოქმედო გეგმის შემუშავება. | 01.2024 | 09.2024 | | მომზადებულია ერთი სტრატეგია და სამოქმედო გეგმა სამოქალაქო სექტორის ჩართულობით. | |  | |  |
| **რისკები და შემცირების გზები** | **რისკი:** კვლევის განხორციელების ფინანსური სახსრების არქონა.  **შემცირების გზა:** გარე რესურსების (დონორთა და სხვა პარტნიორთა) მოძიება; მომდევნო წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია. | | | | | | | |

# საზედამხედველო საქმიანობაში საზოგადოების მონაწილეობის გაზრდა

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| თემატური მოკვლევის ინსტიტუციონალიზაცია და პრაქტიკის დანერგვა | | | | | | | | | |
| **ინიციატორი** | აჭარის ავტონომიური რესპუბლიკის უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტის თავმჯდომარე - ვლადიმერ მგალობლიშვილი  გაეროს განვითარების პროგრამა (UNDP)  ინფორმაციის თავისუფლების განვითარების ინსტიტუტი (IDFI) | | | | | | | |
| **საბჭოს წევრი** | **ვლადიმერ მგალობლიშვილი** | | | | | | | |
| **პოტენციური პარტნიორი ორგანიზაცია** | გაეროს განვითარების პროგრამა (UNDP)  ინფორმაციის თავისუფლების განვითარების ინსტიტუტი (IDFI) | | | | | | | |
| **არსებული მდგომარეობა და პრობლემის აღწერა** | უმაღლეს საბჭოში რამდენიმე დარგობრივი კომიტეტი უკვე პრაქტიკაში იყენებს ისეთ მნიშვნელოვან საზედამხედველო ინსტრუმენტს, როგორიცაა თემატური მოკვლევა. ნებისმიერი საზედამხედველო ინსტრუმენტი, რომელსაც იყენებს უმაღლესი საბჭო რეგლამენტირებული უნდა იყოს საკანონმდებლო დონეზე.  მდგრადი განვითარების გლობალური დღის წესრიგი და გაეროს მდგრადი განვითარების 17 მიზანი (SDGs) წარმოადგენს თანამედროვე გლობალური გამოწვევების გადაწყვეტის უმთავრეს შესაძლებლობას. მიუხედავად ეროვნულ დონეზე არსებული ძალიან ამბიციური დღის წესრიგისა, მდგრადი განვითარების დღის წესრიგზე აჭარის რეგიონში მუშაობა ნაკლებ აქტუალურია. იშვიათია კვლევები რეგიონში არსებულ მდგომარეობაზე, ფაქტობრივად არ იძებნება სტატისტიკური მონაცემები და არ არსებობს ერთიანი პოლიტიკა ან სტრატეგია, რას აკეთებს რეგიონის ორგანოები მდგრადი განვითარების დღის წესრიგის მისაღწევად.  ღია მმართველობის პრინციპების მიმართულებით არ მუშაობენ რეგიონის აღმასრულებელი ორგანოები, სადაც ნაკლებია ინსტიტუციურ დონეზე ღიაობა და ანგარიშვალდებულება. ამ ეტაპზე, უმაღლესი საბჭოს, როგორც წარმომადგენლობითი და საზედამხედველო ორგანოს მხრიდან, არ ხდება კონტროლი აღმასრულებელი ხელისუფლების ორგანოები რამდენად უზრუნველყოფენ ღია მმართველობის პრინციპების დაცვას, რაც საზედამხედველო მექანიზმების ნაკლებად ან სუსტად გამოყენებით არის გამოწვეული. | | | | | | | |
| **პრობლემის გადაწყვეტის გზა** | თემატური მოკვლევა, როგორც ერთ-ერთი მნიშვნელოვანი საზედამხედველო ინსტრუმენტი აისახოს უმაღლესი საბჭოს რეგლამენტში.  უმაღლესი საბჭოს მიერ თემატური მოკვლევის ჩატარება საზოგადოების მონაწილეობით მდგრადი განვითარების დღის წესრიგზე (ან მის შერჩეულ მიზნებზე) და ღია მმართველობის საკითხებზე. აღნიშნული უზრუნველყოფს როგორც საზედამხედველო, ისე საკანონმდებლო საქმიანობაში საზოგადოების მონაწილეობით პრობლემის მოგვარების ბევრად ეფექტიანი და ინკლუზიური გზების მოძიებას.  რეგიონის აღმასრულებელ ორგანოებში ღია მმართველობის მდგომარეობის შესაფასებლად, უმაღლესი საბჭოს ღია მმართველობის საბჭომ გამოიყენოს საზედამხედველო მექანიზმი - ჩაატაროს თემატური მოკვლევა აღნიშნულ საკითხთან დაკავშირებით. თემატური მოკვლევის საფუძველზე უნდა შემუშავდეს რეკომენდაციები აღმასრულებელ ორგანოებში ღია მმართველობის გასაუმჯობესებლად. თემატურ მოკვლევაში აუცილებლად უნდა იყოს ჩართული სამოქალაქო სექტორი. | | | | | | | |
| **მთავარი მიზანი** | თემატური მოკვლევის საკითხის საკანონმდებლო რეგულირება და პრაქტიკის დანერგვა.  გააქტიურდეს რეგიონის როლი მდგრადი განვითარების მიზნების მიღწევაში და საზოგადოების მონაწილეობით შემუშავდეს ერთიანი პოლიტიკა. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
|  | | X | | X | |  | |
| ***მდგრადი განვითარების მიზანი*** | **მე-16 და მე-17 მიზნები** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  უმაღლესი საბჭოს რეგლამენტში ცვლილების შეტანა თემატური მოკვლევის ინსტრუმენტის ასახვის მიზნით. | 09.2022 | 12.2022 | | უმაღლესი საბჭოს რეგლამენტში ცვლილება შეტანილია. | |  | |  |
| **ეტაპი 2**  თემატური მოკვლევის პილოტირება უმაღლეს საბჭოში ღია მმართველობის საკითხებზე. | 01.2023 | 12.2023 | | მომზადებულია ტექნიკური დავალება.  თემატური მოკვლევა ჩატარებულია. მოწვეულია, სამოქალაქო საზოგადოების არანაკლებ ათი ორგანიზაცია.  მომზადებულია ანგარიში და რეკომენდაციები. | |  | |  |
| **ეტაპი 3**  უმაღლესი საბჭოს წევრთა და თანამშრომელთა გადამზადება მდგრადი განვითარების დღის წესრიგის და ეროვნული თუ საერთაშორისო მიდგომების შესახებ. | 10.2022 | 01.2023 | | გადამზადებულია, სულ მცირე:   1. 10 დეპუტატი 2. კომიტეტების აპარატის თანამშრომელთა 50% 3. უმაღლესი საბჭოს აპარატის 15 თანამშრომელი 4. საკონსულტაციო ჯგუფის 7 წევრი | |  | |  |
| **ეტაპი 4**  უმაღლესი საბჭოს, კერძოდ, ღია მმართველობის საბჭოს მიერ თემატური მოკვლევის ჩატარება რეგიონში მდგრადი განვითარების დღის წესრიგის (ან მისი ნაწილის, გარდა ღია მმართველობისა) შესრულების თაობაზე და შესაბამისი რეკომენდაციების გაცემა. | 01.2023 | 10.2023 | | მომზადებულია ტექნიკური დავალება.  ჩატარებულია თემატური მოკვლევა, სადაც მოწვეულია, სულ მცირე, 10 სამოქალაქო საზოგადოების ან/და საერთაშორისო ორგანიზაცია.  მომზადებულია თემატური მოკვლევის ანგარიში და რეკომენდაციები. | |  | |  |
| **რისკები და შემცირების გზები** | **რისკი 1:** დეპუტატების და თანამშრომლების გადამზადება დაკავშირებულიაფინანსურ რესურსებთან, რომელიც, შესაძლოა, არ ჰქონდეს უმაღლეს საბჭოს გათვალისწინებული.  **შემცირების გზა:** გარე რესურსების (დონორთა და სხვა პარტნიორთა) მოძიება; შემდეგი წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია.  **რისკი 2:** დაბალი ჩართულობა თემატური მოკვლევის ან საკანონმდებლო პროექტის მომზადებისას გარე მხარეებისგან.  **შემცირების გზა:** უმაღლესი საბჭოს მხრიდან აქტიური კომუნიკაცია და საზოგადოების მონაწილეობის მნიშვნელობაზე ხაზგასმა. | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| საზედამხედველო საქმიანობაში საზოგადოების მონაწილეობის გაზრდა ონლაინ მექანიზმების გამოყენებით | | | | | | | | | |
| **ინიციატორი** | გაეროს განვითარების პროგრამა (UNDP)  ინფორმაციის თავისუფლების განვითარების ინსტიტუტი (IDFI)  დემოკრატიის ინსტიტუტი | | | | | | | |
| **საბჭოს წევრი** | **გიორგი კირთაძე** | | | | | | | |
| **პოტენციური პარტნიორი ორგანიზაცია** | გაეროს განვითარების პროგრამა (UNDP)  ინფორმაციის თავისუფლების განვითარების ინსტიტუტი (IDFI)  დემოკრატიის ინსტიტუტი  მწვანე სექტორი | | | | | | | |
| **არსებული მდგომარეობა და პრობლემის აღწერა** | აჭარის უმაღლესი საბჭოს ერთ-ერთი უმთავრესი მანდატია საზედამხედველო საქმიანობა. 2020-2022 წლებში, ღია მმართველობის პირველი სამოქმედო გეგმის ფარგლებში არაერთი მნიშვნელოვანი ნაბიჯი გადაიდგა ამ პროცესის მეტი გამჭვირვალობის უზრუნველსაყოფად, თუმცა ინფორმაციის კონსოლიდირება ანგარიშვალდებული ორგანოების მიხედვით ამ ეტაპზე არ ხდება. ცალკეული ორგანოების ანგარიშები მოცემულია ვებ-გვერდზე ერთ განყოფილებაში, თუმცა არა ყველა. არ არის მოცემული საზედამხედველო საქმიანობის ფარგლებში ჩატარებული სხდომის ოქმები ან/და ჩანაწერები (მინისტრის საათის ფარგლებში წარდგენილი ანგარიში, საკომიტეტო მოსმენაზე წარდგენილი ინფორმაცია და ა.შ.).  უმაღლესი საბჭოს საზედამხედველო საქმიანობაში საზოგადოების მონაწილეობის ძალიან ცოტა მექანიზმი არსებობს. პლატფორმა chaerte.sca.ge-ის ამოქმედების შემდეგ უმაღლესმა საბჭომ დაიწყო მინისტრის საათამდე რამდენიმე დღით ადრე მოქალაქეებისგან მინისტრებისთვის დასასმელი კითხვების თაობაზე გამოკითხვა. ამ მეთოდით ერთ-ერთ მინისტრს სხდომაზე უმაღლესი საბჭოს თავმჯდომარემ დაუსვა მოქალაქეებისაგან შემოსული ოთხი შეკითხვა. თუმცა, ეს მიდგომა არ იყო სისტემური, დასმული კითხვები წინასწარ არ გადასცემია მინისტრებს და ამასთან, კითხვები არ გამოქვეყნებულა წინასწარ. | | | | | | | |
| **პრობლემის გადაწყვეტის გზა** | პრობლემის გადაჭრა შესაძლებელია ელ. პლატფორმა chaerte.sca.ge-ს მეშვეობით, სადაც უნდა დაინერგოს რამდენიმე მოდული. კერძოდ:   * მინისტრის საათისთვის მოქალაქეთა კითხვის მიღების მოდული; * მოქალაქეთაგან აღმასრულებელი ორგანოებისთვის დასასმელი კითხვების მიღების პრაქტიკა, რომლებიც პერიოდულად გადაეცემათ დეპუტატებს უმაღლესი საბჭოს წევრის კითხვის ფორმატში გადასაგზავნად. * უმაღლესი საბჭოსთვის წარდგენილი დოკუმენტაციის (ანგარიშები, ზეპირი თუ წერილობითი მოხსენებები და ა.შ., მათ შორის, მთავრობის, მინისტრების) განთავსება და მათზე უკუკავშირის მიღება მოქალაქეების მხრიდან (კომენტარის ან სხვა წერილობითი შეფასების სახით). | | | | | | | |
| **მთავარი მიზანი** | საზედამხედველო საქმიანობაში საზოგადოებისთვის მონაწილეობის ციფრული მექანიზმების შეთავაზება და მათზე აქტიური რეაგირება საბჭოს მხრიდან. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
| X | | X | | X | | X | |
| ***მდგრადი განვითარების მიზანი*** | **მე-16 მიზანი** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  პლატფორმაზე chaerte.sca.ge გამოიყოს მოდული, სადაც განთავსდება ანგარიშვალდებული ორგანოების მიერ საბჭოში წარდგენილი ანგარიშები თუ სხვა ინფორმაცია. | 10.2022 | 10.2023 | | არსებობს ცალკე მოდული და მასზე მოცემულია ანგარიშვალდებული ორგანოების წარდგენილი დოკუმენტაცია. | |  | |  |
| **ეტაპი 2**  chaerte.sca.ge პლატფორმაზე „უმაღლესი საბჭოს წევრის კითხვის“ და „ჩაერთე საზედამხედველო საქმიანობაში“ შეკითხვის იდეის გაზიარების მოდულის დამატება. | 10.2022 | 09.2023 | | განახლებულია მოდული <https://chaerte.sca.ge/ge/chaerte-sazedamkhedvelo-saqmianobashi>  მომზადებულია საინფორმაციო მასალა და გავრცელებულია სოციალური მედიით.  2024 წლისთვის დეპუტატების მიერ დასმულია მოქალაქეთა მიერ წარმოდგენილი კითხვებიდან, სულ მცირე, 50%. | |  | |  |
| **ეტაპი 3**  chaerte.sca.ge პლატფორმაზე „უმაღლესი საბჭოს წევრის კითხვა“ მოდულში მოქალაქის მიერ გაგზავნილი კითხვის განთავსების განყოფილება. | 10.2022 | 10.2023 | | Chaerte.sca.ge-ზე დამატებული განყოფილება  მომზადებულია საინფორმაციო მასალა და გავრცელებულია სოციალური მედიით.  2024 წლისთვის მინისტრისთვის დასმულია მოქალაქეთა მიერ წარმოდგენილი კითხვებიდან, სულ მცირე, 50%. | |  | |  |
| **ეტაპი 4**  უმაღლესი საბჭოს მიერ შემაჯამებელი ანგარიშის მომზადება საზედამხედველო საქმიანობაში საზოგადოების მონაწილეობის შესახებ. | 10.2023 | 12.2023 | | მომზადებულია წელიწადში ერთი ანგარიში სტატისტიკური ინფორმაციის საფუძველზე. | |  | |  |
| **რისკები და შემცირების გზები** | **რისკი 1:** მოდულების დამზადება საჭიროებს დიდ ფინანსურ რესურსს.  **შემცირების გზა:** გარე რესურსების (დონორთა და სხვა პარტნიორთა) მოძიება; 2024 წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია.  **რისკი 2:** ანგარიშვალდებული პირების წინააღმდეგობა, წარადგინონ დოკუმენტაცია წერილობით.  **შემცირების გზა:** შესაბამისი საკანონმდებლო ცვლილებით ვალდებულების განსაზღვრა.  **რისკი 3:** დეპუტატებმა არ დასვეს მოქალაქეთაგან ინიცირებული კითხვები, თემატური შესაბამისობის მიუხედავად.  **შემცირების გზა:** დეპუტატებთან კომუნიკაცია, რომ ამ ტიპის კითხვების დასმა არ გულისხმობს მათი შინაარსის გაზიარებას და წარმოადგენს მოქალაქის ინიციატივას. | | | | | | | |

# ცნობიერების ამაღლება და გამჭვირვალობა

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ღია მმართველობის რეგიონული საკანონმდებლო ორგანოების საერთაშორისო ქსელი | | | | | | | | | |
| **ინიციატორი** | დავით გაბაიძე, აჭარის უმაღლესი საბჭოს თავმჯდომარე | | | | | | | |
| **საბჭოს წევრი** | **დავით გაბაიძე** | | | | | | | |
| **პოტენციური პარტნიორი ორგანიზაცია** | ინფორმაციის თავისუფლების განვითარების ინსტიტუტი (IDFI)  მწვანე სექტორი | | | | | | | |
| **არსებული მდგომარეობა და პრობლემის აღწერა** | ღია მმართველობა დღეს დემოკრატიული სახელმწიფოების ერთ-ერთი უმთავრესი პრიორიტეტია, მით უფრო, ტექნოლოგიური განვითარების და კრიზისული სიტუაციების მართვის თანამედროვე მიდგომების საჭიროების კვალდაკვალ. მიუხედავად საკითხის მნიშვნელობისა, სუბ-ნაციონალურ დონეზე, - რეგიონების, ავტონომიური რესპუბლიკების, ოლქების თუ სხვა ტიპის ერთეულებისთვის, - ღია მმართველობა ჯერ კიდევ არ არის დღის წესრიგის უმთავრესი თემა.  აჭარის უმაღლესი საბჭო მსოფლიოში ერთ-ერთი გამორჩეული რეგიონული საკანონმდებლო ორგანოა, რომელმაც დაიწყო ღია მმართველობის ინიციატივის განხორციელება და მცირე ვადაში შეძლო უპრეცედენტო სექტორთშორისი თანამშრომლობის დამყარება, ამბიციური ინსტიტუციური ღიაობის გეგმის შემუშავება და მისი საკმაოდ დიდი წარმატებით შესრულება.  აჭარას არაერთი დამეგობრებული რეგიონი ჰყავს, რომელთაც საინტერესო გამოცდილება აქვთ, მათი საკანონმდებლო ორგანოები წლებია ახორციელებენ სხვადასხვა ინიციატივას, თუმცა რეგიონებს შორის ამ საკითხზე ინფორმაციის გაცვლის პრაქტიკა ჯერ ისევ არაა ინსტიტუციონალიზებული. | | | | | | | |
| **პრობლემის გადაწყვეტის გზა** | აჭარის უმაღლეს საბჭოს უკვე აქვს საკმაოდ კარგი გამოცდილება ღია მმართველობის რეფორმების კუთხით და შეუძლია, ეს გამოცდილება საერთაშორისო პარტნიორებთან ერთად გააფართოვოს, გააძლიეროს და სამაგალითო გახადოს. ამავდროულად, დამეგობრებული რეგიონების პრაქტიკის გაცნობა საშუალებას მისცემს აჭარას, ღია მმართველობა უფრო ფართო მასშტაბის გახადოს. ამისთვის შესაძლებელია საერთაშორისო კონფერენციის ორგანიზება აჭარაში, სადაც დისკუსიის მთავარი თემა იქნება როგორც საკანონმდებლო ორგანოების ინსტიტუციური ღიაობა და საზოგადოების მონაწილეობის პრაქტიკები, ასევე ზოგადად, რეგიონების ღია მმართველობის გამოცდილების გაზიარება. კონფერენციის ერთ-ერთი უმთავრესი შედეგი უნდა იყოს ქსელის ჩამოყალიბება და რეგულარული თანამშრომლობის დანერგვა. | | | | | | | |
| **მთავარი მიზანი** | აჭარის დამეგობრებულ რეგიონებთან ერთად, ღია მმართველობის პარტნიორობის ჩართულობით, საერთაშორისო კონფერენციის მოწყობა ღია მმართველობის საკითხებზე და გამოცდილების გაზიარება, რეგიონული პარლამენტების ქსელის ჩამოყალიბება. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
| X | |  | |  | |  | |
| ***მდგრადი განვითარების მიზანი*** | **მე-16 და მე-17 მიზნები** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  უმაღლესი საბჭოს მიერ რეგიონული პარლამენტების და სამოქალაქო ორგანიზაციების პირველი კონფერენციის კონცეფციის და გეგმის შემუშავება. ქსელის სადამფუძნებლო დეკლარაციის პროექტის შექმნა. | 10.2022 | 05.2023 | | მომზადებულია:   1. კონფერენციის კონცეფცია 2. კონფერენციის დღის წესრიგი 3. კონფერენციის ორგანიზების გეგმა 4. ქსელის დეკლარაციის პროექტი | |  | |  |
| **ეტაპი 2**  დამეგობრებულ რეგიონებთან კონფერენციის ფორმატის და მონაწილეთა შეთანხმება, სამოქალაქო სექტორის ჩართულობის უზრუნველყოფა. | 05.2023 | 12.2023 | | შეთანხმებულია:   1. კონფერენციაში მონაწილე სულ მცირე სამი რეგიონი (მათ შორის, დამეგობრებული) 2. კონფერენციაში მონაწილე სამოქალაქო სექტორის წარმომადგენლები როგორც საქართველოდან, ისე სხვა რეგიონებიდან (მათ შორის, დამეგობრებული რეგიონებიდან) 3. ღია მმართველობის პარტნიორობის ადგილობრივი ქსელის ჩართულობა | |  | |  |
| **ეტაპი 3**  რეგიონული პარლამენტების და სამოქალაქო ორგანიზაციების პირველი კონფერენციის ორგანიზება.  სტუდენტთა ჩართულობა მოხალისეების სახით. | 09.2023 | 04.2024 | | ჩატარებულია ერთი საერთაშორისო კონფერენცია.  გაფორმებულია მემორანდუმი / მიღებულია დეკლარაცია. | |  | |  |
| **ეტაპი 4**  კონფერენციის შედეგად რეგიონებს შორის ცოდნის გაზიარება და რეგიონების კარგი პრაქტიკების მიხედვით აჭარის უმაღლესი საბჭოს ღია მმართველობის პრაქტიკის განახლება. | 04.2024 | 09.2024 | | აჭარის უმაღლესი საბჭოს მიერ შერჩეულია, სულ მცირე, ერთი საერთაშორისო გამოცდილება. | |  | |  |
| **რისკები და შემცირების გზები** | **რისკი 1:** კონფერენციის ორგანიზება დაკავშირებულიაფინანსურ რესურსებთან, რომელიც, შესაძლოა, არ ჰქონდეს უმაღლეს საბჭოს გათვალისწინებული.  **შემცირების გზა:** გარე რესურსების (დონორთა და სხვა პარტნიორთა) მოძიება; მომდევნო წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია და კონფერენციის 2024 წლისთვის ორგანიზება.  **რისკი 2:** დაბალი ჩართულობა რეგიონების ან/და იქ მოქმედი სამოქალაქო საზოგადოების ორგანიზაციების მხრიდან.  **შემცირების გზა:** უმაღლესი საბჭოს მხრიდან აქტიური კომუნიკაცია დამეგობრებული რეგიონების საკანონმდებლო ორგანოებთან; ღია მმართველობის პარტნიორობის (OGP) დახმარებით სხვა რეგიონებთან კომუნიკაციის გაძლიერება; საქართველოდან წარმოდგენილი სამოქალაქო სექტორის აქტიური კომუნიკაცია პარტნიორი რეგიონების სამოქალაქო სექტორთან. | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| უმაღლესი საბჭოს საქმიანობის გამჭვირვალობის გაზრდა | | | | | | | | | |
| **ინიციატორი** | დემოკრატიის ინსტიტუტი  ბათუმის დემოკრატიული ჩართულობის ცენტრი  აჭარის უმაღლესი საბჭოს საერთაშორისო ურთიერთობებისა და სტრატეგიული განვითარების დეპარტამენტი | | | | | | | |
| **საბჭოს წევრი** | **ტიტე აროშიძე** | | | | | | | |
| **პოტენციური პარტნიორი ორგანიზაცია** | დემოკრატიის ინსტიტუტი  ბათუმის დემოკრატიული ჩართულობის ცენტრი | | | | | | | |
| **არსებული მდგომარეობა და პრობლემის აღწერა** | აჭარის ავტონომიური რესპუბლიკის უმაღლესი საბჭოს მიერ პარტნიორებთან (საერთაშორისო, ადგილობრივი) თანამშრომლობის შესახებ მცირე ინფორმაცია ქვეყნდება. გამოქვეყნებული ინფორმაცია ზოგადი ხასიათისაა და არ ასახავს კონკრეტულ მიზანს, თანამშრომლობის ფორმას, რა პოზიტიური ცვლილებების მომტანია რეგიონისათვის და ა.შ.  აღსანიშნავია, რომ უმაღლესი საბჭოს კომიტეტები არ აქვეყნებენ სხდომის ოქმებს და წარმოდგენილ მოსაზრებებს.  ამ ეტაპზე უმაღლეს საბჭოს არ აქვს ინფორმაციის გამოწერის რაიმე მექანიზმი, მაგალითად, RSS (really simple syndication) ფიდის სახით. | | | | | | | |
| **პრობლემის გადაწყვეტის გზა** | კანონპროექტებთან დაკავშირებით საკმაოდ დიდი ინფორმაცია იდება, თუმცა არ არის აღნიშნული მოსაზრებები/დასკვნები შესაბამისად ერთიან სივრცეში აკუმულირება და გამოქვეყნება მნიშვნელოვნად გააუმჯობესებს ინფორმაციის ხელმისაწვდომობას.  აჭარის ავტონომიური რესპუბლიკის უმაღლესი საბჭოს ვებ. გვერდზე (sca.ge) მენიუში უნდა დაემატოს პარტნიორების შესახებ შეჯამებული ინფორმაცია, რომელიც ყოველწლიურად განახლდება.  საბჭოს ოფიციალურ ვებ-გვერდზე დაემატოს RSS Feed, რომელიც შეიქმნება საბჭოს ვებ-გვერდზე განთავსებული მასალების სათაურებიდან, განცხადებებიდან ან საიტზე გამოქვეყნებული სრული მასალებისგან.  ვინაიდან RSS ფორმატს აქვს თავისი ხატულა, ამ ხატულას კი აქვს კაშკაშა ნარინჯისფერი ფერი, დიდი ალბათობით თვალისმომჭრელი, ასე რომ მოქალაქეებს შეუძლიათ დაუყოვნებლივ დაინახონ, რომ ამ საბჭოს გვერდს აქვს RSS არხი გამოსაწერად. | | | | | | | |
| **მთავარი მიზანი** | საჯარო გახდეს კანონპროექტებთან დაკავშირებული კომიტეტების სხდომების აუდიო-ჩანაწერები და მიღებული მოსაზრებები.  საერთაშორისო და ადგილობრივ პარტნიორებთან თანამშრომლობის შესახებ საზოგადოების ინფორმირებულობის ზრდა.  საბჭოს შესახებ ინფორმაციის გამოწერის გზით გამჭვირვალობის გაზრდა. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
| X | |  | |  | | X | |
| ***მდგრადი განვითარების მიზანი*** | **მე-16 მიზანი** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  ვებ-პლატფორმაზე შესაბამისი განყოფილების დამატება, სადაც განთავსდება კანონპროექტებთან დაკავშირებული მიღებული მოსაზრებები, სხდომის ოქმები და სხვა მასალა. | 10.2022 | 05.2024 | | შესაბამისი მოდული განახლებულია და მოიცავს სხდომის ოქმის ველს, მიღებული მოსაზრებების ველს და აუდიო-ჩანაწერის ველს (ამ უკანასკნელის არსებობის შემთხვევაში). | |  | |  |
| **ეტაპი 2**  აჭარის უმაღლესი საბჭოს საერთაშორისო და ადგილობრივ პარტნიორებთან თანამშრომლობის შესახებ ინფორმაციის ვებ გვერდზე რეგულარულად განახლება. | 12.2022 | 09.2024 | | აჭარის უმაღლესი საბჭოს ვებგვერდზე, sca.ge-ზე მოცემულია ინფორმაცია საერთაშორისო პარტნიორებთან მიღწეული შედეგების შესახებ, რომელიც განახლდება, სულ მცირე, ყოველწლიურად.  აჭარის უმაღლესი საბჭოს ვებგვერდზე მოცემულია დონორ ორგანიზაციებთან პარტნიორობის შესახებ ინფორმაცია. | |  | |  |
| **ეტაპი 4**  საბჭოს ოფიციალურ ვებ-გვერდზე, დაემატოს მოდული RSS FEED-ის სახით | 10.2022 | 10.2024 | | არსებობს RSS Feed საბჭოს ოფიციალურ ვებ-გვერდზე, რომლის მეშვეობითაც გაზრდილია კომუნიკაცია დაინტერესებულ აუდიტორიასთან. | |  | |  |
| **რისკები და შემცირების გზები** | **რისკი 1:** მოდულის განახლება საჭიროებს ფინანსურ რესურსს.  **შემცირების გზა:** გარე რესურსების (დონორთა და სხვა პარტნიორთა) მოძიება; 2024 წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია. | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| საინფორმაციო კამპანია საზოგადოების მონაწილეობის მექანიზმების შესახებ | | | | | | | | | |
| **ინიციატორი** | ინფორმაციის თავისუფლების განვითარების ინსტიტუტი (IDFI)  აჭარის უმაღლესი საბჭოს საერთაშორისო ურთიერთობებისა და სტრატეგიული განვითარების დეპარტამენტი | | | | | | | |
| **საბჭოს წევრი** | **მარინე გვიანიძე** | | | | | | | |
| **პოტენციური პარტნიორი ორგანიზაცია** | გაეროს განვითარების პროგრამა (UNDP)  ინფორმაციის თავისუფლების განვითარების ინსტიტუტი (IDFI) | | | | | | | |
| **არსებული მდგომარეობა და პრობლემის აღწერა** | 2022 წელს ამოქმედდა უმაღლესი საბჭოს საზოგადოების მონაწილეობის პლატფორმა chaerte.sca.ge. პლატფორმაზე დაინერგა სხვადასხვა ელექტრონული სერვისი, რამაც უნდა გაზარდოს როგორც უმაღლესი საბჭოს ცნობადობა, ისე საზოგადოების მონაწილეობის ხარისხი უმაღლესი საბჭოს საქმიანობაში. მიუხედავად იმისა, რომ ამ ეტაპზე შექმნილი და დანერგილია უმაღლეს საბჭოში საზოგადოების მონაწილეობის მექანიზმები, არსებული მექანიზმები თითქმის არ გამოიყენება, ნაკლები ცნობადობის გამო.  ღია მმართველობის საკითხებზე არ ტარდება გასვლითი შეხვედრები მუნიციპალიტეტებში, სადაც ასევე ჩაერთვებოდნენ მუნიციპალური ორგანოების წარმომადგენლები. | | | | | | | |
| **პრობლემის გადაწყვეტის გზა** | უნდა დაიგეგმოს საინფორმაციო კამპანია, რომელიც გაზრდის ცნობადობას საბჭოში მოქმედი საზოგადოების მონაწილეობის მექანიზმების შესახებ. საინფორმაციო კამპანიამ უნდა დაფაროს აჭარის ყველა მუნიციპალიტეტი და მასში ჩართული უნდა იყვნენ სამოქალაქო საზოგადოების წევრებიც.  მუნიციპალიტეტების წარმომადგენლებთან ერთად ადგილობრივ მოსახლეობასთან პერიოდული შეხვედრების ორგანიზება და უკუკავშირის მიღება. | | | | | | | |
| **მთავარი მიზანი** | ინფორმირებული საზოგადოება - გაზრდილი საზოგადოების მონაწილეობა. | | | | | | | |
| **ღია მმართველობის პრინციპები** | გამჭვირვალობა | | ანგარიშვალდე­ბულება | | სამოქალაქო ჩართულობა | | ტექნოლოგია და ინოვაცია | |
| X | |  | |  | |  | |
| ***მდგრადი განვითარების მიზანი*** | **მე-16 და მე-17 მიზნები** | | | | | | | |
| **განხორციელების ეტაპები** | **დაწყება:** | **დასრულება:** | | **ინდიკატორი** | | **პასუხისმგებელი ერთეული** | | **ბიუჯეტი** |
| **ეტაპი 1**  საზოგადოების მონაწილეობის მექანიზმების შესახებ საინფორმაციო კამპანიის დაგეგმვა - სამოქმედო გეგმის შემუშავება. | 10.2022 | 01.2023 | | მომზადებულია სამოქმედო გეგმა. | |  | |  |
| **ეტაპი 2**  საინფორმაციო მასალების მომზადება (ფლაერები, ბროშურები, ვიდეო-რგოლები და სხვა). | 02.2023 | 09.2023 | | დამზადებულია მინიმუმ 1 ვიდეო-რგოლი და 2 ტიპის ფლაერი ან ბროშურა. | |  | |  |
| **ეტაპი 3**  ღია მმართველობის თაობაზე საინფორმაციო შეხვედრების ჩატარება აჭარის რეგიონის მუნიციპალიტეტებში უმაღლესი საბჭოს თანამშრომლების, სამოქალაქო საზოგადოების წევრების მონაწილეობით და მუნიციპალური ორგანოების წარმომადგენლების ჩართულობით. | 04.2023 | 04.2024 | | ჩატარებულია, სულ მცირე, თითო შეხვედრა აჭარის რეგიონის თითოეულ მუნიციპალიტეტში (6 შეხვედრა) უმაღლესი საბჭოს, სამოქალაქო საზოგადოების წევრებისა და მუნიციპალიტეტების წარმომადგენლების ჩართულობით. | |  | |  |
| **რისკები და შემცირების გზები** | **რისკი:** ვიდეო-რგოლებისა და საინფორმაციო მასალების დამზადება საჭიროებს ფინანსურ რესურსს.  **შემცირების გზა:** გარე რესურსების (დონორთა და სხვა პარტნიორთა) მოძიება; 2024 წლის ბიუჯეტში თანხის გათვალისწინებისთვის პოლიტიკურ ჯგუფებთან კომუნიკაცია. | | | | | | | |